Babelscape/SREDFM huggingface dataset:
Γιούττα της Δανίας

Η Γιούττα της Δανίας ή Ιουδήθ της Δανίας (1246 - 1286/1295 ) ήταν τρίτη κόρη του του Έρικ Δ΄ της Δανίας και της συζύγου του Γιούττας της Σαξονίας, μεγαλύτερες αδελφές της ήταν η Σοφία της Δανίας, βασίλισσα της Σουηδίας και η Ίνγκεμποργκ της Δανίας, βασίλισσα της Νορβηγίας, μικρότερη αδελφή της ήταν η Αγνή της Δανίας, ήταν μέλος του Οίκου του Έστριντσον και ερωμένη του γαμπρού της Βάλντεμαρ της Σουηδίας. 

Το 1250 που δολοφονήθηκε ο πατέρας της η Γιούττα ήταν μόλις 4 ετών και η μητέρα της παντρεύτηκε σε δεύτερο γάμο της τον κόμη Μπουσάρ Η΄ του Ρόζεμπουργκ ο οποίος διεκδικούσε και τον τίτλο του βαγδράβου του Βραδεμβούργου, οι δυο μεγαλύτερες αδελφές της παντρεύτηκαν βασιλιάδες αντίθετα η Γιούττα και η μικρότερη αδελφή της Αγνή πιέστηκαν να γίνουν μοναχές στην μονή της Αγίας Αννέτας στο Ροσκίλντε αλλά ποτέ δεν συμπάθησαν την μοναχική ζωή. Το 1269 η αδελφή τους Σοφία της Σουηδίας η οποία έκανε επίσκεψη στον τάφο του πατέρα της επισκέφτηκε και τις αδελφές της, αργότερα δραπέτευσαν για την Σουηδία (1272) οπου η αδελφή τους Σοφία και ο αδελφός της Βάλντεμαρ τις δέχτηκαν στην αυλή τους, η Γιούττα έγινε ερωμένη του ίδιου του γαμπρού της με αποκορύφωμα την γέννηση του γιου του Έρικ (1273). Το αμάρτημα ήταν θανάσιμο λόγω της μοιχείας και λόγω της συγγένειας γι'αυτό η Γιούττα επέστρεψε στην μονή όπου έμεινε μέχρι τον θάνατο της ενώ ο Βάλντεμαρ πραγματοποίησε προσκύνημα στην Ρώμη για να ζητήσει συγχώρεση απο τον πάπα. Η αδελφή της Σοφία σε τραγική κατάσταση ακούστηκε οτι είπε : "Δεν πρόκειται να γίνω ποτέ καλά από την λύπη μου, καταραμένη η μέρα που την δέχτηκα στην Σουηδία", αργότερα όταν εκθρονίστηκε ο Βάλντεμαρ τον χώρισε. Ο πρώτος ξάδελφος της Έρικ Ε΄ της Δανίας αρνήθηκε να παραχωρήσει στην Γιούττα και στην μικρότερη αδελφή της Αγνή τα κληρονομικά τους δικαιώματα στον θρόνο της Δανίας.
Ζβόρνικ

Το Ζβόρνικ (Σερβικά Κυριλλικά: Зворник, ) είναι πόλη στην βορειοανατολική Βοσνία και Ερζεγοβίνη. Το Ζβόρνικ βρίσκεται νότια της Μπιέλινα.
Δυναστεία Χοτάκ

Η Δυναστεία Χοτάκ ή Δυναστεία Χοτάκι ήταν η Αφγανική μοναρχία των Γκιλτζί Παστούν, που ιδρύθηκε τον Απρίλιο του 1709 από τον Μίρβαϊς Χοτάκ μετά από μια επιτυχή επανάσταση ενάντια των Περσικών Σαφαβιδών ηγεμόνων στην Κανταχάρ. Διήρκεσε μέχρι το 1738, όταν ο ιδρυτής της Δυναστείας των Αφσαριδών, ο Ναντέρ Σαχ Αφσάρ, νίκησε τον Χοσσαΐν Χοτάκ κατά την διάρκεια της μακράς άλωσης του Κανταχάρ, και ξεκίνησε την επανίδρυση της Ιρανικής κυριαρχίας στην περιοχή των Χοτακιδών. Στο αποκορύφωμά της, η βραχύβια Δυναστεία Χοτάκ κυβέρνησε την περιοχή του σημερινού Αφγανιστάν, το δυτικό Πακιστάν, και μεγάλο τμήμα του Ιράν. 

Το 1715, ο Μιρβαΐς πέθανε από φυσικά αίτια και ο αδερφός του, ο Αμπντούλ Αζίζ τον διαδέχτηκε. Γρήγορα, τον διαδέχτηκε ο Μαχμούντ, που κυβέρνησε για μόλις τρία χρόνια, παρόλο που έφερε την αυτοκρατορία στην μεγαλύτερη της έκταση. Μετά την Μάχη του Νταμγκάν το 1729, όπου ο Ασράφ Χοτάκ νικήθηκε από τον Ναντέρ Σαχ, ο Ασράφ εξορίστηκε στο νότιο Αφγανιστάν και η εξουσία των Χοτάκ περιορίστηκε. Ο Χουσεΐν Χοτάκ έγινε ο τελευταίος κυβερνήτης και νικήθηκε το 1738.
Φροντιστήριο

Το Φροντιστήριο (ή παραπαιδεία) είναι διαδεδομένο είδος ιδιωτικού σχολείου στην Ελλάδα, που έχει στόχο την στήριξη των μαθητών στην προετοιμασία τους σε διάφορες εξετάσεις ή τα σχολικά μαθήματα γενικά. Στην Ελλάδα τα φροντιστήρια διακρίνονται σε δύο κατηγορίες, που είναι τα "ομαδικά" φροντιστήρια όπου διάφοροι μαθητές ομαδοποιούνται σε μια τάξη, και τα ιδιαίτερα μαθήματα.

Οι περισσότεροι μαθητές στην Ελληνική δευτεροβάθμια εκπαίδευση παρακολουθούν μαθήματα φροντιστηρίου, λόγω της χαμηλής ποιότητας της κρατικής εκπαίδευσης στην Ελλάδα. Μια πιο δαπανηρή λύση είναι η πρόσληψη ιδιωτικών δασκάλων που κάνουν ιδιαίτερα μαθήματα στο σπίτι (συνήθως ένας δάσκαλος ανά θέμα). 

Παρομοίως υπάρχουν και φροντιστήρια που εξειδικεύονται σε μαθηματικά, φυσική, χημεία και βιολογία (θετική κατεύθυνση) και φροντιστήρια που εξειδικεύονται στα αρχαία, στα λατινικά, στην ιστορία (για τη θεωρητική κατεύθυνση). Ακόμη υπάρχουν τα φροντιστήρια (ή κέντρα) ξένων γλωσσών, που ασχολούνται με ξένες γλώσσες και ειδικά με αγγλικά, γερμανικά και γαλλικά, τα οποία έχουν και τη μεγαλύτερη συμμετοχή. 

Τα φροντιστήρια δεν χρησιμοποιούνται μόνο για την προετοιμασία των μαθητών για τις πανελλαδικές, αλλά όπως γίνεται και σε άλλες χώρες όπως στη Νότια Κορέα, την Ιαπωνία και το Χονγκ Κονγκ, όπου μάλιστα υπάρχουν και αλυσίδες εισηγμένες στο χρηματιστήριο, πάρα πολλοί μαθητές του γυμνασίου και του λυκείου παρακολουθούν φροντιστηριακά μαθήματα λόγω της χαμηλής ποιότητας του ελληνικού εκπαιδευτικού συστήματος. Σήμερα γίνονται όλο και πιο συνηθισμένα ακόμη και σε μαθητές δημοτικού. 

Στην εποχή μας η παρουσία τους είναι τόσο εκτεταμένη που υπάρχουν εταιρείες που διατηρούν ακόμη και δεκάδες παραρτήματα σε όλη τη χώρα. Σήμερα οι περισσότερες ελληνικές οικογένειες γράφουν τα παιδιά τους σε κάποιο φροντιστήριο, και ο τομέας των φροντιστηρίων έχει κύκλο εργασιών δεκάδων εκατομμυρίων το χρόνο. Η προσδοκία εισαγωγής σε ένα πανεπιστήμιο στην ελληνική κοινωνία οδηγεί στη συμμετοχή ποσοστού άνω του 95% των μαθητών της τρίτης τάξης του λυκείου στις πανελλαδικές εξετάσεις, δημιουργώντας εντέλει έναν μεγάλο αριθμό αποφοίτων που δεν μπορεί να απορροφηθεί πλήρως από την αγορά εργασίας. 

Ένας άλλος παράγοντας που τονώνει τον φροντιστηριακό τομέα είναι και η οικονομική κρίση, το κόστος ζωής και η υψηλή ανεργία των πτυχιούχων. Έτσι, τα φροντιστήρια αποτελούν το χώρο επαγγελματικής αποκατάστασης για πολλούς αδιόριστους εκπαιδευτικούς και πάρα πολλοί διορισμένοι εκπαιδευτικοί δίδασκαν σε φροντιστήρια πριν διοριστούν, και πολλοί εκπαιδευτικοί που εργάζονται σε δημόσιο σχολείο παραδίδουν και ιδιαίτερα μαθήματα (ή εργάζονται ακόμα σε φροντιστήριο. 

Σήμερα, τα φροντιστήρια και ιδιωτικοί εκπαιδευτικοί που απευθύνονται σε φοιτητές της τριτοβάθμιας εκπαίδευσης αυξάνονται όλο και περισσότερο. Επίσης, έχουν επικριθεί για την ανεξέλεγκτη διάδοση τους. 

Σύμφωνα με έρευνα μάλιστα, οι εννιά στους δέκα μαθητές αμφισβητούν το μάθημα που παραδίδουν οι καθηγητές στο σχολείο επειδή τους το έχει εξηγήσει αλλιώς ο αντίστοιχος καθηγητής σε φροντιστήριο.
Γλώσσα Γιόμπα

Η Γλώσσα Γιόμπα είναι μία εξαφανισμένη Αυστρονησιακή γλώσσα της Παπούα Νέας Γουινέας. Ομιλείται στην Κεντρική Περιφέρεια, και είχε 2 μη μητρικούς ομιλητές το 1981.
Πάπας Ιννοκέντιος Η΄

Ο Πάπας Ιννοκέντιος Η΄ ("Innocenzo VIII", 1432 - 25 Ιουλίου 1492), που γεννήθηκε ως Τζοβάννι-Μπατίστα Τσύμπο, ήταν Πάπας από τις 29 Αυγούστου 1484 έως το 1492 που απεβίωσε. Καταγόταν από τη Γενουατική Οικογένεια Κύβο· έγινε επίσκοπος το 1467, ενώ αργότερα αναβαθμίστηκε σε καρδινάλιο από τον Σίξτο Δ΄. Το 1484, έπειτα από έναν θυελλώδη Σύλλογο των καρδιναλίων, εξελέγη -ως συμβιβαστική λύση- πάπας.

Η αρχιερατεία του κράτησε 7 έτη, 10 μήνες και 26 ημέρες.



Κατηγορία:Πάπες
Κατηγορία:Ιταλοί Πάπες
Ελεονώρα του Βελγίου

Η Πριγκίπισσα Ελεονώρα του Βελγίου (γαλλικά: "Princesse Eléonore de Belgique", γεννημένη ως Ελεονώρα Φαμπιόλα Βικτώρια Άννα Μαρία, "Eléonore Fabiola Victoria Anne Marie", 16 Απριλίου 2008 -) είναι το νεότερο παιδί και δεύτερη κόρη του βασιλιά Φίλιππου και της βασίλισσας Ματθίλδης του Βελγίου, τέταρτη στην γραμμή διαδοχής του Βελγικού θρόνου. Είναι η δωδέκατη και νεότερη εγγονή του βασιλιά Αλβέρτου Β΄ και της βασίλισσας Πάολα.
Καζού

thumb|δεξιά|200px| Καζού
Το Καζού είναι ένα μονοφωνικό μουσικό όργανο το οποίο ανήκει στην κατηγορία των μεμβρανόφωνων και όχι των πνευστών, διότι δεν φυσάς για την παραγωγή του ήχου αλλά υποτονθορίζεις, ενώ η μελωδία που βγαίνει βασίζεται στην μικρή μεμβράνη που έχει. Το πρώτο καζού εφευρέθηκε και κατασκευάστηκε στις ΗΠΑ τον 19ο αιώνα. Αν και είναι μουσικό όργανο, στην αντίληψη του περισσότερου κόσμου είναι ένα φτηνό μεταλλικο ή πλαστικό παιδικό παιχνίδι που μοιαζει με μικροσκοπικό υποβρύχιο και τίποτα παραπάνω, καθώς δεν χρειάζεται κάποια δεξιότητα και ο οποιοσδήποτε μπορεί να μιλήσει, μπορεί και να παράσχει μουσική με αυτό. Θεωρείται και είναι ένα τεμπέλικο μουσικό όργανο καθώς δεν χρειάζεται εκμάθηση πέραν κάποιων απλών τεχνικών που δεν ειναι απαραίτητες για την χρήση του αλλά είναι και μια ευκολότερη εναλλακτικη να ερμηνευσεις ενα τραγουδι στο οποιο δεν θυμασαι τους στίχους. Ωστόσο είχε και έχει λάτρεις σε όλο τον κόσμο και έχει χρησιμοποιηθεί σε πολλές ηχογραφήσεις από τζαζ της νέας ορλεάνης μέχρι ροκ και αλλού.Υπάρχουν μπάντες και γκρουπ αποτελούμενα μόνο από παίχτες καζού και βιντεο στο youtube τύπου acapella maker αλλά με καζού. Μπορεί να χρησιμοποιηθεί σε κάθε είδος μουσικής και οι μοναδικοι περιορισμοι που εχει ειναι οι περιορισμοι στις φωνητικες ικανοτητες και στην φαντασια του χρηστη του.

Ο ήχος του θυμίζει -περίπου- ήχο τρομπέτας, και παλι είναι στο χέρι και στο στόμα του χρήστη να το κάνει να ακούγεται σαν άλλο πνευστο ή σαν κρουστό, που είναι κιολας στην πραγματικοτητα, μεσα απο την τεχνικη του beatboxing.
Γνωστοί καζουίστες: GHOST, THE JIMI HENDRIX EXPERIENCE, THE RED HOT CHILI PEPPERS, JURASSIC 5, Pink Floyd, The Beatles, David Bowie, Frank Zappa, Supertramp, McFly, Weird Al Yankovic, Macaulay Culkin και άλλοι.
Παναγιώτης Χατζηκωνσταντίνου

Ο Παναγιώτης Χατζηκωνσταντίνου (1889 - ;) ήταν Έλληνας πολιτικός.
Διονύσιος Αποστολάτος

Ο Διονύσιος Αποστολάτος ήταν μαέστρος χορωδίας και μαντολινάτας από το Αργοστόλι Κεφαλονιάς. Γεννήθηκε στο Αργοστόλι το 1926 και φοίτησε στο Εθνικό Ωδείο Αθηνών. Ανέπτυξε πλούσια και πολύπλευρη δράση στον χώρο του χορωδιακού τραγουδιού. Αφιέρωσε τη ζωή του για να διαδώσει την επτανησιακή μουσική. Ο Κεφαλλονίτης μαέστρος είχε συνθέσει 5.000 τραγούδια και ήταν δάσκαλος 6.000 μαθητών. 

Το 1942 γράφτηκε στην εκκλησιαστική χορωδία και είχε ως δάσκαλό του τον Νικόλα Λυγγούρη. Το 1972 του δόθηκε η πρόταση να φτιάξει μια παιδική χορωδία με συνοδεία μαντολινάτας όπου τελικά την δημιούργησε το 1981 στον κεφαλλονίτικο σύλλογο "Εύγερος". Από το 1988 έκανε ένα νέο ξεκίνημα για την ίδρυση δημοτικών μικτών χορωδιών, οι οποίες ακόμα έχουν καλλιτεχνική διεύθυνση.
Δημήτριος Φωτάκης

Ο Δημήτριος Φωτάκης (1872 - 1937) ήταν Έλληνας πολιτικός.
Νικολά-Ζακ Κοντέ

Ο Νικολά-Ζακ Κοντέ (, 4 Αυγούστου 1755 – 6 Δεκεμβρίου 1805) ήταν Γάλλος ζωγράφος, αεροστατιστής, στρατιωτικός και εφευρέτης του σύγχρονου μολυβιού.

Γεννήθηκε στο Σαιντ-Σενερί-πρε-Σε (σήμερα Ωνού-συρ-Ορν) της Νορμανδίας, και διακρίθηκε ως μηχανική ευφυία αποτελώντας σημαντικό όφελος για τον Γαλλικό στρατό στην Αίγυπτο.
Εμμανουήλ Φεσσάς

Ο Εμμανουήλ Φεσσάς (1884 - ;) ήταν Έλληνας πολιτικός.
Ιωάννης Τσιγκόλης

Ο Ιωάννης Τσιγκόλης (1873 - ;) ήταν Έλληνας πολιτικός.
Γεώργιος Χατζηγιαννάκης

Ο Γεώργιος Χατζηγιαννάκης (1887 - 1958) ήταν Έλληνας πολιτικός και βιομήχανος.
Υβόννη Μαλτέζου

Η Υβόννη Μαλτέζου είναι Ελληνίδα ηθοποιός του θεάτρου, του κινηματογράφου και της τηλεόρασης.

Γεννήθηκε στην Αθήνα το 1949 και σπούδασε υποκριτική στη Δραματική Σχολή του Εθνικού Θεάτρου. Έχει πάρει μέρος σε πολλές παραστάσεις, σε αρκετές ταινίες αλλά και σε σίριαλ, με πιο γνωστή την παρουσία της στη σειρά "Είσαι το ταίρι μου". Έχει τιμηθεί δις με βραβεία Α΄και Β΄γυναικείου ρόλου για συμμετοχή της σε κινηματογραφικά έργα.
Iggy Pop

O Τζέιμς Νιούελ Όστερμπεργκ Τζούνιορ, γνωστός με το καλλιτεχνικό όνομα Iggy Pop (ελεύθερη απόδοση: "Ίγκι Ποπ", 21 Απριλίου 1947) είναι τραγουδιστής και συνθέτης της ροκ μουσικής, όπως και ηθοποιός. Είναι γνωστός για την εκρηκτική σκηνική του παρουσία και ξεκίνησε την καριέρα του με τους Stooges, πριν συνεχίσει ως σόλο καλλιτέχνης στα μέσα της δεκαετίας του '70.

Έχει γνωρίσει μεγάλες επιτυχίες κατά την διάρκεια της καριέρας του με τα κομμάτια ""I Wanna Be Your Dog", "Search and Destroy" και "TV Eye" με τους Stooges, αλλά και τα "The Passenger", "Lust for Life" και "Real Wild Child (Wild One)"" από την προσωπική του καριέρα.
Σάντσο Γκαρθές Γ΄ της Παμπλόνα

O Σάντσο Γκαρθές Γ΄ της Παμπλόνα ή Σάντσο ο Μέγας (ισπανικά: "Sancho Garcés III de Pamplona", βάσκικα: Antso Gartzez Nagusia, 992 – 18 Οκτωβρίου 1035) ήταν Βασιλιάς της Παμπλόνα και Κόμης της Αραγωνίας (1004-1035). O Σάντσο Γκαρθές Γ΄ ήταν ο μεγαλύτερος γιος και διάδοχος του Γκαρθία Σάντσεθ Β´ της Παμπλόνα και της Χιμένα Φερνάντεθ. Κυβέρνησε επίσης την Κομητεία της Αραγωνίας, την Κομητεία της Καστίλης και τις κομητείες της Άλαβας και του Μονθόν. Αργότερα πρόσθεσε στην κυριότητα του την Κομητεία του Σοβράρμπε (1015), την Κομητεία της Ριβαγόρθα (1018) και την Κομητεία της Θέας (1030). Έκανε επέμβαση στο Βασίλειο του Λεόν καταλαμβάνοντας την πρωτεύουσα (1034).
Χριστίνα της Δανίας, βασίλισσα της Σουηδίας

Η Χριστίνα της Δανίας, βασίλισσα της Σουηδίας ή Χριστίνα Μπιόρνσνταττερ της Δανίας (Δαν.: Kirstine Björnsdatter, Σουηδ.: Kristina Björnsdotter, περί το 1120 - περί το 1165), βασίλισσα της Σουηδίας λόγω του γάμου της με τον βασιλιά Έρικ Θ΄ τον Άγιο και μητέρα του Κνούτου Α΄ της Σουηδίας. Η Χριστίνα ήταν κόρη του Μπιόρν Χάραλντσεν Ίρόνσαϊντ γιου του Δανού πρίγκιπα Χάραλντ Κέσζα νόθου γιου του Έρικ Α΄ της Δανίας και της συζύγου του Κατερίνας Ίντζεσνταττερ κόρης του Ίνγκε του πρεσβύτερου. Έμεινε ορφανή από πατέρα (1134), όταν αυτός δολοφονήθηκε από τον θείο του Έρικ Β΄ της Δανίας. Ο μοναδικός επιζήσας συγγενής της, ο αδελφός του πατέρα της Όλαφ Χάραλνσεν, ζήτησε καταφύγιο στην Σουηδία και στην συνέχεια έγινε βασιλιάς της Σκανίας (1140 - 1143).
Σιμόνε Πιανιτζιάνι

Ο Σιμόνε Πιανιτζιάνι (γεννημένος στις 31 Μαΐου του 1969) είναι επαγγελματίας Ιταλός προπονητής καλαθοσφαίρισης. Από τον Ιούνιο του 2017 είναι προπονητής της ιταλικής Αρμάνι Μιλάνο.
Ροζάλμπα Καρριέρα

Η Ροζάλμπα Καρριέρα (Rosalba Carriera, 1673-1757) ήταν Ιταλίδα ζωγράφος.

Γεννήθηκε στην Βενετία και άρχισε την καλλιτεχνική της σταδιοδρομία σχεδιάζοντας πατρόν για δαντέλλες. Συνέχισε με μινιατούρες πάνω σε κουτιά ταμπάκου και εξελίχθηκε σε ονομαστότατη προσωπογράφο της τεχνικής του παστέλ. Η επιτυχία της ήταν εντυπωσιακή. Όσοι αριστοκράτες επισκέπτονταν την Βενετία (συμπεριλαμβανομένων και βασιλέων) επεδίωκαν να τους κάνει το πορτραίτο. 

Στο Παρίσι (1721), στην Βιέννη (1730) και σε διάφορα ιταλικά κράτη, έγινε ενθουσιωδώς δεκτή και οι παραγγελίες προσωπογραφιών ήταν εκατοντάδες. Ο αυτοκράτορας Κάρολος ΣΤ΄ αγόρασε 150 πίνακές της και η αυτοκράτειρα έπαιρνε μαθήματα ζωγραφικής από την Καρριέρα. 

Μετά τον θάνατο της αδελφής και βοηθού της Τζοβάννα (1738), η ζωγράφος περιέπεσε σε κατάθλιψη και το 1749 έχασε την όρασή της.

Η Καρριέρα έστρεψε τον Maurice Quentin de La Tour προς το παστέλ κατά την παραμονή της στο Παρίσι, και επηρέασε σημαντικά τις γυναίκες ζωγράφους των ερχόμενων χρόνων. Η φήμη της όμως ακολούθησε την παρακμή του Ροκοκό. Τα έργα της, από τεχνικής απόψεως άψογα, θεωρούνται σήμερα μάλλον ανούσια.
Πάπας Κλήμης Η΄

Ο Πάπας Κλήμης Η΄ ("Papa Clemente VIII", 24 Φεβρουαρίου 1536 - 3 Μαρτίου 1605), που γεννήθηκε ως Ιππόλυτος Αλντομπραντίνι, ήταν Πάπας από τις 2 Φεβρουαρίου 1592 ως το 1605 που απεβίωσε.

Αρχιεράτευσε για 13 έτη, 1 μήνα και 1 ημέρα.

Γεννήθηκε σε μία εξέχουσα οικογένεια της Φλωρεντίας. Αρχικά ήταν ιερέας-δικηγόρος και έγινε καρδινάλιος-ιερέας από το 1585. Όταν εξελέγη πάπας, επέτυχε τη συμφιλίωση του Ερρίκου Δ΄ της Γαλλίας με τον Καθολικισμό και συνέβαλλε στη δημιουργία μίας συμμαχίας των Ευρωπαϊκών χωρών εναντίον των Οθωμανών, εγκαινιάζοντας τον λεγόμενο Μακρύ Πόλεμο. Τη διαμάχη των Δομινικανών και των Ιησουϊτών για το θέμα της αποτελεσματικής χάρης και της ελεύθερης βούλησης, την επιδίκασε με επιτυχία. Ήταν επικεφαλής των εορτασμών του Ιωβηλαίου του 1600, στο οποίο συνέρρευσε πλήθος προσκυνητών στη Ρώμη. 

Έδειξε λίγο έλεος σε αυτούς που είχαν αντίθετες αντιλήψεις, προεδρεύοντας στη δίκη και εκτέλεση του Τζορντάνο Μπρούνο και εισάγοντας σκληρά μέτρα κατά των Εβραίων κατοίκων του Παπικού κράτους. Πρέπει να ήταν ο πρώτος πάπας που ήπιε καφέ. Η σορός του εναποτέθηκε στη Σάντα Μαρία Ματζόρε.


Κατηγορία:Πάπες
Κατηγορία:Ιταλοί Πάπες
Εμελί ντε Φόρεστ

Η Εμελί Σαρλότ-Βικτόρια ντε Φόρεστ ("Emmelie Charlotte-Victoria de Forest", 28 Φεβρουαρίου 1993) είναι Δανή τραγουδίστρια και στιχουργός. Γεννήθηκε στην πόλη Ράντερς της Δανίας και μεγάλωσε στην πόλη Μαρίαγκερ της Δανίας και στην Στοκχόλμη της Σουηδίας. Η Εμελί ντε Φόρεστ είναι κατά ένα μέρος σουηδικής καταγωγής καθώς ο πατέρας της είναι Σουηδός. Εκπροσώπησε την Δανία με το τραγούδι "Only Teardrops" στον Διαγωνισμό Τραγουδιού της Eurovision 2013 στο Μάλμε της Σουηδίας όπου κατέκτησε την πρώτη θέση. Ο πρώτος δίσκος της Only Teardrops κυκλοφόρησε από την εταιρεία Universal Music στις 6 Μαΐου 2013. Συμμετείχε στον Διαγωνισμό Τραγουδιού της Eurovision 2017 ως στιχουργός του τραγουδιού "Never Give Up Οn You" το οποίο εκπροσώπησε το Ηνωμένο Βασίλειο.
Τσαρλς Σαντς

Ο Τσαρλς Σαντς (22 Δεκεμβρίου 1865 - 9 Αυγούστου 1945) ήταν Αμερικανός αθλητής της τοιχοσφαίρισης ("squash)", παίκτης γκολφ και τενίστας. 

Στους Θερινούς Ολυμπιακούς Αγώνες 1900 κέρδισε ένα μετάλλιο στο ατομικό ανδρών. Συμμετείχε και στην αντισφαίριση σε 3 αγωνίσματα αλλά δεν κατάφερε να κερδίσει κανένα μετάλλιο. Συμμετείχε επίσης και στην Ολυμπιάδα του 1908 στη χειρόσφαιρα και πήρε την 9η θέση.
Αζάια Τόμας

Ο Αζάια Τόμας (Isiah Lord Thomas III, γεννημένος στις 30 Απριλίου 1961) είναι Αμερικανός πρώην παίκτης μπάσκετ που έπαιξε επαγγελματικά για τους Detroit Pistons στο NBA. Αγωνίστηκε στη θέση του point guard, καταφέρνοντας να αναδειχθεί 12-φορές NBA All-Star, να ανακηρυχθεί ως ένας από τους 50 καλύτερους παίκτες στην Ιστορία του ΝΒΑ και να ενταχθεί στο Naismith Memorial Basketball Hall of Fame . Ο Tόμας έχει υπάρξει επίσης επαγγελματίας και κολλεγιακός προπονητής, διοικητικό στέλεχος καλαθοσφαίρισης και τηλεοπτικός σχολιαστής. 

Ο Τόμας έπαιξε κολλεγιακά για τους Indiana Hoosiers, οδηγώντας τους στο πρωτάθλημα NCAA του 1981 ως δευτεροετής φοιτητής και δηλώνοντας στη συνέχεια συμμετοχή στο draft του ΝΒΑ. Επιλέχθηκε ως η δεύτερη συνολικά επιλογή από τους Pistons στο draft του NBA του 1981, και έπαιξε για αυτούς σε ολόκληρη την καριέρα του, ενώ οδήγησε τα "Bad Boys " στα πρωταθλήματα NBA 1988-89 και 1989-90. 

Μετά την καριέρα του, διετέλεσε στέλεχος των Τορόντο Ράπτορς, σχολιαστής τηλεόρασης, στέλεχος στην Continental Basketball Association, επικεφαλής προπονητής των Indiana Pacers, καθώς και στέλεχος και επικεφαλής προπονητής των New York Knicks. Θήτευσε αργότερα ως προπονητής μπάσκετ ανδρών για το κολλέγιο Golden International Panther University (FIU) για τρεις σεζόν από το 2009 έως το 2012. Στις αρχές Μαΐου 2015, εν μέσω διαμάχης, ο Τόμας ανακηρύχθηκε πρόεδρος και εν μέρει ιδιοκτήτης της αδελφικής ομάδας των Knicks στο WNBA, των New York Liberty, μετά την εκ νέου πρόσληψη του πρώην συμπαίκτη του Thomas Pistons, Bill Laimbeer, ως προπονητή της ομάδας.
Ξερίγορδος

Η Ξερίγορδος ήταν κάστρο ευρισκόμενο στη σημερινή Τουρκία, εμπρός στα τείχη του οποίου έλαβε χώρα η Πολιορκία της Ξεριγόρδου, στα πλαίσια της Λαϊκής Σταυροφορίας του Πέτρου του Εριμίτη, το 1096. Οι πηγές της εποχής αναφέρουν πως το φρούριο ευρισκόταν επί ενός λόφου, ενώ η τροφοδοσία του σε νερό προερχόταν από ένα πηγάδι, καθώς και μια πηγή ευρισκόμενη ολίγον εκτός των τειχών. Η ακριβής τοποθεσία του δεν έχει ακόμη ταυτοποιηθεί, αν και ορισμένοι αρχαιολόγοι το τοποθετούν σε απόσταση περίπου τριών μιλίων από τη Νίκαια.
Κνούτος Α΄ της Σουηδίας

Ο Κνούτος Α΄ της Σουηδίας ή Κνούτος Έρικσον (Σουηδ.: Knut Eriksson, Αρχαία Νορβ.: Knutr Eiriksson, πριν το 1150 - 1196) βασιλιάς της Σουηδίας (1167 - 1196) και βασιλιάς όλων των Σουηδών (1173 - 1196) ήταν γιος του Έρικ του Αγίου και της Χριστίνας της Δανίας, εγγονής του βασιλιά της Σουηδίας Ίνγκε του Πρεσβύτερου. Γεννήθηκε την δεκαετία του 1140 την εποχή που ο πατέρας του κατακτούσε τμήματα της Σουηδίας αλλά σε άγνωστη ημερομηνία.
Μονή Πελεκητής

Η Μονή Αγίου Ιωάννου του Θεολόγου, περισσότερο γνωστή ως Μονή Πελεκητής (), είναι ερειπωμένο μοναστήρι της βυζαντινής περιόδου ευρισκόμενο σε κοντινή απόσταση της σημερινής Τρίγλιας της Τουρκίας (στη μεσαιωνική Βιθυνία). 

Η ίδρυση του μοναστηριού ανάγεται στον 8ο αιώνα, ωστόσο η ακριβής ημερομηνία ίδρυσης είναι άγνωστη. Η περισσότερο απαντώμενη ονομασία του, "Πελεκητή", αναφέρεται στην τοποθεσία του επί ενός απότομου βράχου. Το μοναστήρι αποτέλεσε κέντρο εικονολατρικής αντίστασης κατά την περίοδο της εικονομαχίας, ενώ το 763/4 δέχθηκε επίθεση και πυρπολήθηκε από τον φανατικό εικονομάχο κυβερνήτη Μιχαήλ Λαχανοδράκοντα. Ο Λαχανοδράκων βασάνισε τον ηγούμενο του μοναστηριού, Θεοστήρικτο, καθώς και άλλους μοναχούς, 38 εκ των οποίων ετάφησαν ζωντανοί στην Έφεσο. Το μοναστήρι ανεγέρθηκε εκ νέου προς τα τέλη του συγκεκριμένου αιώνα, έπειτα από το πέρας της πρώτης περιόδου της Εικονομαχίας, με κάποιον Μακάριο να γίνεται ηγούμενος. Με το εκ νέου ξέσπασμα της Εικονομαχίας μετά το 813, εξορίστηκε και φυλακίστηκε, ωστόσο οι μοναχοί της Πελεκητής συνέχισαν να αντιστέκονται στην Εικονομαχία.

Έκτοτε, το μοναστήρι εξαφανίζεται από τις πηγές, ωστόσο έχει ταυτοποιηθεί από σύγχρονους ακαδημαϊκούς με ερείπια μοναστηριού σε απόσταση 5 χμ. προς τα δυτικά από την πόλη της Τρίγλιας, το οποίο ήταν αφιερωμένο στον Άγιο Ιωάννη τον Θεολόγο. Οι κάτοικοι της περιοχής, σήμερα, το αποκαλούν Αγιά Γιανί ή Αγιανί, παρεφθαρμένη εκδοχή της ελληνικής ονομασίας του.
Γκαμπριέλα Σάμπο

Η Γκαμπριέλα Σάμπο (ρουμανικά: "Gabriela Szabo", γενν. 14 Νοεμβρίου 1975) είναι Ρουμάνα πρώην αθλήτρια και νυν πολιτικός. Κατά τη διάρκεια της καριέρας της πέτυχε σημαντικές διακρίσεις στις μεσαίες και μεγάλες αποστάσεις (1500, 3000 και 5000 μέτρα) σε ευρωπαϊκό και παγκόσμιο επίπεδο. Μεταξύ άλλων κατέκτησε τρία ολυμπιακά μετάλλια καθώς και οκτώ μετάλλια σε παγκόσμια πρωταθλήματα ανοιχτού και κλειστού στίβου, έξι από τα οποία είναι χρυσά. Τον Μάρτιο του 2014 ανέλαβε το υπουργείο Νεολαίας και Άθλησης στην κυβέρνηση του Βίκτορ Πόντα.
Μαρία Τερέζα του Λουξεμβούργου

Η Μεγάλη Δούκισσα Μαρία Τερέζα του Λουξεμβούργου (Λουξεμβουργιανά: "Groussherzogin Maria Theresa vu Lëtzebuerg" γεννημένη ως Μαρία Τερέζα Μέστρε ι Μπατίστα "María Teresa Mestre y Batista", 22 Μαρτίου 1956 -) είναι η σύζυγος του Μέγα Δούκα Ερρίκου του Λουξεμβούργου.
Γκόρντον Ράμσεϊ

Ο Γκόρντον Τζέιμς Ράμσεϊ, OBE (Μέλος του Τάγματος της Βρετανικής Αυτοκρατορίας), γεννημένος στις 8 Νοεμβρίου 1966 είναι Βρετανός σεφ, εστιάτορας και τηλεοπτική προσωπικότητα.

Ο Γκόρντον Ράμσεϊ γεννήθηκε στο Johnstone της Σκωτίας και μεγάλωσε στο Στράτφορντ-απόν-Έιβον αφού μετακόμισε εκεί με την οικογένειά του στην ηλικία των 5. Συνολικά, τα εστιατόρια του έχουν βραβευτεί με 16 αστέρια Michelin. Το πιο χαρακτηριστικό του εστιατόριο, το Restaurant Gordon Ramsay στο Τσέλσι του Λονδίνου, έχει στη κατοχή του τρία αστέρια από το 2001. Πρωτοεμφανίστηκε στη βρετανική τηλεόραση στα τέλη της δεκαετίας του 1990. Μέχρι το 2004 είχε γίνει από τους πιο γνωστούς σελέμπριτι σεφ στη Βρετανία, και μαζί με άλλους σεφ όπως τον Τζέιμι Όλιβερ, τη Ναιτζέλα Λόουσον και την Ντέλια Σμιθ, έχει επηρεάσει το κοινό στο να ενδιαφερθεί περισσότερο για τη γαστρονομία.

Ως τηλεοπτική προσωπικότητα ριάλιτι, ο Ράμσεϊ είναι γνωστός για την οξύθυμη προσωπικότητα του, την αυστηρή συμπεριφορά του και τη χρήση βωμολοχιών. Κάνει συχνά ωμά και αμφιλεγόμενα σχόλια, συμπεριλαμβανομένων προσβολών και εξυπνάδων για τους διαγωνιζόμενους και την μαγειρική τους ικανότητα.

Συνδυάζει δραστηριότητες στο τομέα της τηλεόρασης, του κινηματογράφου, της φιλοξενίας, και της βιομηχανίας του φαγητού. Έχει προωθήσει και προσλάβει διάφορους σεφ οι οποίοι μαθητεύτηκαν από τον ίδιο. Ο Ράμσεϊ είναι γνωστός για την παρουσίαση τηλεοπτικών προγραμμάτων διαγωνισμών μαγειρικής και φαγητού, όπως οι βρετανικές σειρές Hell's Kitchen, the F word, Ramsay's Kitchen Nightmares, μαζί με την αμερικανική εκδοχή του Hell's Kitchen, Kitchen Nightmares, MasterChef, MasterChef Junior, Hotel Hell. To 2015, το Forbes απαρίθμησε τα κέρδη του στα 60 εκατομμύρια δολάρια για τους προηγούμενους 12 μήνες, και τον κατέταξε τον 21ο πλουσιότερο σελέμπριτι στον κόσμο.
Γαβριήλ Καλλιμάχης

Ο Γαβριήλ Καλλιμάχης (1689 - 20 Φεβρουαρίου 1786) ήταν Μητροπολίτης Μολδαβίας, από την Οικογένεια Καλλιμάχη

Ήταν γιος του Θεοδώρου, άρχοντα του Κάμπουλουνγκ της Βλαχίας, και αδελφός του Ιωάννη, πρίγκιπα της Μολδαβίας. Γεννήθηκε με το όνομα Γεώργιος και, όταν έγινε μοναχός στη μονή της Πούτνα της Ρουμανίας, ονομάστηκε Γαβριήλ. Με τη βοήθεια του αδελφού του έγινε αρχιδιάκονος του Πατριαρχείου της Κωνσταντινούπολης, μητροπολίτης Θεσσαλονίκης και τελικά μητροπολίτης Μολδαβίας. Την τελευταία θέση την πήρε όταν ο αδελφός του έγινε πρίγκιπας της Μολδαβίας.

Ίδρυσε τον καθεδρικό του Αγ. Γεωργίου στο Ιάσιο και όταν απεβίωσε το 1786 ετάφη σε αυτόν τον ναό.
Χριστίνα Χβίντε

Η Χριστίνα Χβίντε ή Χριστίνα Στίγκσνταττερ (Σουηδ.: Kristina Stigsdotter, περί το 1145 - περί το 1200), βασίλισσα της Σουηδίας λόγω του γάμου της με τον Κάρολο Ζ΄ της Σουηδίας και μητέρα του Σβέρκερ Β΄ της Σουηδίας, ήταν Δανέζα ευγενής από τον Οίκο του Χβίντε από την Σκανία, κόρη του Στίνγκ Τόκεσεν (πέθανε το 1150) και της Μαργαρίτας της Δανίας, κόρης του Κνούτου Λαβάρντ. Παντρεύτηκε τον βασιλιά της Σουηδίας Κάρολο Ζ΄ (1163 - 1164) και έμεινε γνωστή στους Σουηδούς ως βασίλισσα Χριστίνα.

Το 1163 ο Νορβηγός Γιαρλ Γκουττόρμ ταξίδευσε στην Σκανία για να την συνοδεύσει στην συνοδεύσει στην Σουηδία , αλλά η γαμήλια τελετή έγινε μετά την άνοδο στον αρχιεπισκοπικό θρόνο της Ουψάλας του Στεφάνου (1164). Μετά την εκθρόνιση του συζύγου της, δραπέτευσε στην πατρίδα της την Δανία με τον γιο της Σβέρκερ.
Τεράζιγιε

Η Τεράζιγιε (σέρβικα: Теразијe/ Terazije) είναι κεντρική πλατεία στο Βελιγράδι, πρωτεύουσα της Σερβίας. Ανήκει στον δήμο της Παλιάς Πόλης (Stari Grad) του Βελιγραδίου. Είναι μία από τα κεντρικότερα σημεία συνάντησης των κατοίκων της πόλης και κύρια είσοδος του Κέντρου.
Άντζελο Τάσκα

Ο Άντζελο Τάσκα (Angelo Tasca, 19 Νοεμβρίου 1892 - 3 Μαρτίου 1960), ήταν Ιταλός σοσιαλιστής. Ήταν ανάμεσα στους ιδρυτές του Ιταλικού Κομμουνιστικού Κόμματος, από τo οποίo τον διέγραψαν το 1929. Αφού μετανάστευσε στην Γαλλία, όπου ηγείτο των σοσιαλιστών, έγινε σημαντικός αξιωματούχος του καθεστώτος του Βισύ, και εντούτοις κρυφός συνεργάτης της βελγικής Αντίστασης και της γαλλικής. Στη μεταπολεμική περίοδο διακρίθηκε εξαιτίας της πρόσβασης του στο αντισταλινικό κίνημα. Ήταν συγγραφέας πολυάριθμων γραπτών πάνω στον φασισμό, ενώ το βιβλίο του, "Η Γέννηση και η Έλευση του Φασισμού", θεωρήθηκε από τον Λεόν Μπλουμ σημαντική προειδοποίηση για τους κινδύνους του φασισμού στη Γαλλία.
Άλτντορφ

Το Άλτντορφ (γερμανικά "Altdorf") είναι πρωτεύουσα του καντονιού του Ούρι που βρίσκεται στο κέντρο της Ελβετίας. Το 2018 είχε πληθυσμό 9.401 κατοίκους και θεωρείται ως πόλη από την Ομοσπονδιακή Στατιστική Υπηρεσία της Ελβετίας. 

Επίσημη γλώσσα στο Άλτντορφ είναι τα γερμανικά, ενώ η καθομιλουμένη γλώσσα είναι η τοπική διάλεκτος των αλεμαννικών.
Καμούι Κομπαγιάσι

Ο Καμούι Κομπαγιάσι ("小林可夢偉", 13 Σεπτεμβρίου 1986) είναι Ιάπωνας οδηγός αγώνων.
Καζούκι Νακατζίμα

Ο Καζούκι Νακατζίμα (γεν. στο Οκαζάκι στις 11 Ιανουαρίου του 1985) είναι Ιάπωνας οδηγός αγώνων. Στη Φόρμουλα 1 αγωνίστηκε με τη Γουίλιαμς απ' το 2007 μέχρι το 2009. Την περίοδο εκείνη η συγκεκριμένη ομάδα προμηθευόταν κινητήρες απ' την Ιαπωνική αυτοκινητοβιομηχανία Τογιότα. Μετά το τέλος του πρωταθλήματος εκείνου, η Τογιότα ανακοίνωσε πως την επόμενη σεζόν (2010) δε θα προμηθεύσει κινητήρες στη Γουίλιαμς και η ομάδα την οποία είχε στο σπορ θα αποσυρόταν οριστικά λόγω των οικονομικών προβλημάτων τα οποία αντιμετώπιζε κι έτσι ο Νακατζίμα αποσύρθηκε κι εκείνος οριστικά απ' τη Φόρμουλα 1. Τέλος ο Νακατζίμα είναι γιος του παλαίμαχου οδηγού Σατόρου Νακατζίμα.
Κτήριο Φιλίας Ελλάδας-Βοσνίας και Ερζεγοβίνης

Το Κτήριο Φιλίας Ελλάδας-Βοσνίας και Ερζεγοβίνης (Βοσνιακά, Κροατικά: Zgrada prijateljstva između Grčke i Bosne i Hercegovine, Κυριλλικά σερβικά: Зграда пријатељства између Грчке и Босне и Херцеговине) είναι ένα κτίριο γραφείων που βρίσκεται στο Σεράγεβο, στη Βοσνία-Ερζεγοβίνη. Το κτίριο στεγάζει το Συμβούλιο των Υπουργών της Βοσνίας και Ερζεγοβίνης. Συχνά αναφέρεται λανθασμένα ως το κτίριο του Κοινοβουλίου, το οποίο βρίσκεται κοντά στο κτήριο φιλίας Ελλάδας-Βοσνίας και Ερζεγοβίνης.
Μαύρο θηρίο

Το Μαύρο θηρίο (αγγλικά: Black Shuck) είναι ένα μαύρο σκυλί φάντασμα που λέγεται ότι περιπλανιέται στην ακτή και την ύπαιθρο της Ανατολικής Αγγλίας. Οι αναφορές του ζώου αποτελούν τμήμα της λαογραφίας του Νόρφολκ, του Σάφολκ, του Κέιμπριτζσαϊρ φενς και του Έσσεξ.

Το όνομα Shuck μπορεί να προέρχεται από την παλιά αγγλική λέξη scucca που σημαίνει "δαίμονας", ή πιθανόν από τη λέξη της τοπικής διαλέκτου shucky που σημαίνει "μαλλιαρός" ή "τριχωτός".
Σουζάν Βαλαντόν

Η Σουζάν Βαλαντόν (Suzanne Valadon, 1865-1938) ήταν διάσημο μοντέλο των ιμπρεσιονιστών ζωγράφων, μητέρα του Ουτριλό, ερωμένη του Ερίκ Σατί αλλά και η ίδια σημαντική ζωγράφος. 

Ξεκίνησε τη σταδιοδρομία της ως μπαλαρίνα. Αργότερα εργάστηκε ως μοντέλο διαφόρων ζωγράφων, μεταξύ των οποίων και οι Πιερ Ωγκύστ Ρενουάρ και Ανρί ντε Τουλούζ-Λωτρέκ. Ήταν η πρώτη γυναίκα που έγινε δεκτή στην Εθνική Ακαδημία Καλών Τεχνών της Γαλλίας. Κόρη μιας φτωχής πλύστρας, ξεκίνησε να δουλέψει σε τσίρκο αλλά η καριέρα της έληξε άδοξα μετά από ένα ατύχημα. Έτσι, έγινε μοντέλο ζωγράφων.

Τέλος, ασχολήθηκε με επιτυχία με τη ζωγραφική και η τεχνική της ήταν επηρεασμένη από εκείνη του Πωλ Γκωγκέν. Έμαθε την τέχνη ποζάροντας σε σπουδαίους ζωγράφους και παρατηρώντας τις τεχνικές τους. Από τους πρώτους που τη ζωγράφισαν ήταν ο Λωτρέκ, που της έκανε μάλιστα και μαθήματα ζωγραφικής. Η Βαλαντόν ήταν γυναίκα που ζούσε με μποέμ και καλλιτεχνικό τρόπο. Σύχναζε σε ταβέρνες και μπαρ και έτσι την απαθανάτισε ο Λωτρέκ.

Η Βαλαντόν θεωρείται σημαντική ζωγράφος και έγινε στενή φίλη του Εντγκάρ Ντεγκά.
left|thumb|250px|Σουζάν Βαλαντόν: Γυμνά. Μουσείο Τέχνης Σάο Πάουλο.

Το 1909 παντρεύτηκε τον ζωγράφο Αντρέ Ουτέρ. Τα έργα της είναι κυρίως γυμνά, προσωπογραφίες και νεκρές φύσεις. Πίνακές της υπάρχουν στο Μουσείο Μοντέρνας Τέχνης του Παρισιού, και σε διάφορες πινακοθήκες γαλλικών επαρχιακών πόλεων. Κατά καιρούς πήρε μέρος σε διάφορες εκθέσεις.

* http://www.notablebiographies.com/supp/Supplement-Sp-Z/Valadon-Suzanne.html
Ντιέγκο Μπίσεσβαρ

Ο Ντιέγκο Μπίσεσβαρ (γεννήθηκε στις 8 Μαρτίου 1988) είναι Σουριναμέζος επαγγελματίας ποδοσφαιριστής γεννημένος και μεγαλωμένος στην Ολλανδία, που αγωνίζεται για την ομάδα του Απόλλωνα Λεμεσού ως πλάγιος επιθετικός και επιθετικός μέσος. Το παρατσούκλι του είναι «καλλιτέχνης», το οποίο του αποδόθηκε από τα χρόνια που αγωνιζόταν στον ΠΑΟΚ διότι μπορούσε να δημιουργήσει καταστάσεις για γκολ με ή χωρίς την μπάλα.
Αλεξάνδρα του Ανόβερου

Η Πριγκίπισσα Αλεξάνδρα του Ανόβερου (Γερμανικά: "Prinzessin Alexandra von Hannover", 20 Ιουλίου 1999 -) είναι η μοναδική κόρη του Ερνέστου Αύγουστου Ε΄ του Ανόβερου και της Καρολίνας του Μονακό.
Καικιλία Γιόχανσντοττερ της Σουηδίας

Καικιλία Γιόχανσντοττερ της Σουηδίας (σουηδ. "Cecilia Johansdotter") είναι το πιθανότερο όνομα της συζύγου του Κνούτου Α΄ της Σουηδίας και της μητέρας του Ερρίκου Ι΄ της Σουηδίας, αφού παρά το γεγονός ότι ήταν βασίλισσα της Σουηδίας για περισσότερα από 20 χρόνια, οι πληροφορίες για την ίδια είναι ελάχιστες, ενώ δεν είναι γνωστά ούτε τα ονόματα των γονέων της ούτε οι ημερομηνίες γέννησης και θανάτου της. Ο Κνούτος Α΄ σε επιστολή του στον Πάπα Κλήμη Γ΄ ανέφερε ότι η σύζυγος του ανήκε στην υψηλότερη τάξη, κάτι που σημαίνει ότι πιθανότατα ήταν μέλος κάποιας από τις δύο αντίπαλες βασιλικές δυναστείες.
Σβέρκερ Β΄ της Σουηδίας

Ο Σβέρκερ Β΄ της Σουηδίας ή Σβέρκερ ο Νεώτερος (σουηδ.: "Sverker den yngre", 1164 - 17 Ιουλίου 1210), βασιλιάς της Σουηδίας (1196 - 1208) ήταν γιος του Καρόλου Ζ΄ της Σουηδίας και της Χριστίνας Χβίντε κόρης ενός Δανού μεγιστάνα και ξαδέλφη των βασιλέων της Δανίας Κνούτου ΣΤ΄ και Βάλντεμαρ του Νικητή, ο γάμος των γονέων του έγινε πιθανώς την περίοδο (1263 - 1264). Όταν ο πατέρας του δολοφονήθηκε στο Βιζίνγκζο (1167) πιθανώς από οπαδούς του επόμενου βασιλιά Κνούτου Α΄ της Σουηδίας ο μικρός Σβέρκερ φυγαδεύτηκε στην Δανία όπου ανατράφηκε από τους συγγενείς της μητέρας του της οικογένειας του Χβίντε κυβερνητών της Σγιέλαν, έγινε πολύ στενός οπαδός τους με τον γάμο του με την Βενεδίκτη Έββεσνταττερ του Χβίντε. Οι Δανοί βασιλείς υποστήριξαν τα δικαιώματα του Σβέρκερ στον θρόνο της Σουηδίας γι'αυτό ήρθαν σε σύγκρουση με τον Κνούτο Α της Σουηδίας και τον Μπίργιερ Μπρόσα οι οποίοι υποστήριξαν και έδωσαν άσυλο στους Δανούς επαναστάτες απέναντι στον Βάλντεμαρ τον Μέγα και τον Κνούτο ΣΤ΄.
Πιέτρο ντα Κορτόνα

Ο Πιέτρο ντα Κορτόνα (Pietro da Cortona, 1596-1669) ήταν Ιταλός ζωγράφος, αρχιτέκτονας, σχεδιαστής και διακοσμητής, το πιο πολύπλευρο ταλέντο του ρωμαϊκού Μπαρόκ μετά τον Μπερνίνι.
Χοσέ Έντισον Μανταρίνο

Ο Χοσέ Έντισον Μανταρίνο ("λατινικό αλφάβητο : José Edison Mandarino"), γεννημένος στις 26 Μαρτίου 1941, ήταν Βραζιλιάνος πρωταθλητής της αντισφαίρισης. Σύζυγος του ήταν η Ισπανίδα Κάρμεν Κορονάντο (Mari Carmen Hernandez Coronado) επίσης πρωταθλήτρια της αντισφαίρισης.

Έπαιξε 109 αγώνες για τη Βραζιλία στο Κύπελλο Ντέιβις από το 1961 έως το 1976 και εξακολουθεί να θεωρείται ένας από τους παίκτες με περισσότερες εμφανίσεις στην διοργάνωση. Κέρδισε 68 παιχνίδια (41 στο απλό και 27 στο διπλό) και έχασε σε 41 (31 στο απλό και 10 στο διπλό). 

Μετά την καριέρα του ως παίκτης έγινε προπονητής αντισφαίρισης. Ο Μανταρίνο ήταν νούμερο 81 στην παγκόσμια κατάταξη και το πέτυχε στις 2 Ιουνίου 1975. Στο Πρωτάθλημα αντισφαίρισης Ανατολικής Μεσογείου ήταν δεύτερος στο διπλό το 1961 με συμπαίκτη τον Εντουάρντο Σοριάνο.
Σόλοτουρν

Το Σόλοτουρν (γερμανικά "Solothurn", γαλλικά "Soleure") είναι πρωτεύουσα του καντονίου Σόλοτουρν στην Ελβετία και μοναδικός δήμος σε αυτό το καντόνι. 

Το 2004 η πόλη είχε 15.137 κατοίκους και το 2007 15.511 κατοίκους. Το Σόλοτουρν βρίσκεται στις όχθες του ποταμού Άαρ, στους πρόποδες των βουνών Γιούρα.

Η πόλη θεωρείται η μεγαλύτερη ελβετική πόλη που χτίστηκε σε στιλ μπαρόκ. Η παλιά πόλη χτίστηκε μεταξύ 1530 και 1792 και στην αρχιτεκτονική της συνδυάζεται το γαλλικό, ιταλικό και ελβετικό στιλ. 
thumb|left|250px|Η θέα του ποταμού Άαρ από τον πύργο του καθεδρικού ναού
Αρμάντο Βιέιρα

Ο Αρμάντο Βιέιρα ("λατινικό αλφάβητο : Armando Vieira"), γεννημένος στο Σάο Πάολο στις 11 Απριλίου 1925, ήταν Βραζιλιάνος πρωταθλητής της αντισφαίρισης.

Το καλύτερο του επίτευγμα ήταν να φτάσει στα προημιτελικά του Γουίμπλεντον το 1951
. Τον Ιούνιο του 1951 κέρδισε τον τίτλο στο στο Ολλανδικό διεθνές πρωτάθλημα, αφού νίκησε στον τελικό τον Φελιτσίσιμο Αμπόν σε τρία σετ, το 1958 έγινε επαγγελματίας.

Στο Κύπελλο Ντέιβις αγωνίστηκε με την Βραζιλία τις χρονιές 1951, 1952, 1954, 1956 και το 1957 με ρεκόρ 13 νίκες και 11 ήττες.
Ρίτσμοντ Γκρην

Το Ρίτσμοντ Γκρην (αγγλικά: "Richmond Green", μτφ. "πράσινο του Ρίτσμοντ") είναι πάρκο και χώρος αναψυχής στην περιοχή του κεντρικού Ρίτσμοντ στο νοτιοδυτικό Λονδίνο. Αποτελεί ιδιοκτησία του αγγλικού στέμματος και ενοικιάζεται από τον τοπικό δήμο του Ρίτσμοντ. Έχει τετράγωνο σχήμα και έκταση 0,05 τ.χλμ., ενώ στην βορειοανατολική πλευρά του συνορεύει με ένα μικρότερο πάρκο το οποίο ονομάζει "Λιτλ Γκρην" ("Little Green", "μικρό πράσινο").
Συμεών Συμεώνογλου

Ο Συμεών Συμεώνογλου (1868 - ;) ήταν Έλληνας πολιτικός και έμπορος.
Rag'n'Bone Man

Ο Rory Charles Graham (γενν. 29 Ιανουαρίου 1985), ευρύτερα γνωστός ως Rag'n'Bone Man, είναι Άγγλος τραγουδιστής και τραγουδοποιός. Το πρώτο του single "Human" κυκλοφόρησε το 2016 και το ντεμπούτο του άλμπουμ με τον ίδιο τίτλο κυκλοφόρησε τον Φεβρουάριο του 2017. Στα 2017 Brit Awards κέρδισα τα βραβεία British Breakthrough Act και το Critics' Choice Award.
Περικλής Τριανταφυλλίδης

Ο Περικλής Τριανταφυλλίδης (1890 - ;) ήταν Έλληνας πολιτικός.
Φρίξος Γαζεπίδης

Ο Φρίξος Γαζεπίδης (1912-1992) ήταν Έλληνας καλλιτέχνης του θεάτρου σκιών τραγουδιστής και στιχουργός , από τους παλαιότερους και γνωστότερους καραγκιοζοπαίκτες. Γεννήθηκε στην Κωνσταντινούπολη το και δημιούργησε πολυμελή οικογένεια (13 παιδιά) ενώ παρουσίασε έργα του Καραγκιόζη και στο εξωτερικό (ΗΠΑ, Καναδάς). Επίσης συνεργάστηκε με πολλους άλλους Καραγκιοζοπαιχτες. Έπαιζε παραστάσεις στην εκπομπή " Χρόνια Συντροφιά Με Τον Καραγκιόζη" μαζί με τον Θανάση Σπυρόπουλο. .
Γεώργιος Τζώρτζης

Ο Γεώργιος Τζώρτζης (1885 - 17 Ιανουαρίου 1956) ήταν Έλληνας πολιτικός.
Κάρλο Κριβέλλι

Ο Κάρλο Κριβέλλι (Carlo Crivelli, 1430 ; – 1495) ήταν Ιταλός ζωγράφος.

Γεννήθηκε στην Βενετία και διακήρυττε στην υπογραφή των έργων του την ενετική του καταγωγή (Opus Caroli Crivelli Veneti ή κάτι παρόμοιο) αλλά εργάστηκε κυρίως στην περιοχή των Μάρκε και ειδικά στο Άσκολι Πιτσένο.

Ανήκε σε οικογένεια ζωγράφων και διαμορφώθηκε καλλιτεχνικά στην Πάντοβα, στο εργαστήριο του Francesco Squarcione. Γνωρίζουμε ότι το 1457 είχε ήδη δικό του εργαστήριο και ότι το έτος εκείνο φυλακίστηκε επί ένα εξάμηνο λόγω μοιχείας με παντρεμένη γυναίκα. Πήγε μετά για λίγο στην Ζάρα (σήμερα Ζαντάρ, τότε ενετική κτήση) και ύστερα εγκαταστάθηκε στο Μάρκε.

Όλα του τα έργα έχουν θρησκευτικό θέμα και διακρίνονται για την περίτεχνη επεξεργασία τους, την σημασία στην λεπτομέρεια και την επιμονή στα χαρακτηριστικά του Διεθνούς Γοτθικού Ρυθμού (International Gothic) που είχε αρχίσει πλέον να αποτελεί παρελθόν. Τα περιγράμματα είναι σαφή και η διακόσμηση πυκνή : γιρλάντες ανθέων, φρούτα, πουλιά ακόμη και γύψινα διακοσμητικά πάνω στον πίνακα τα οποία συντελούσαν στην δημιουργία ψευδαίσθησης.

Τα έργα του επικρίθηκαν ως υπερβολικά ρεαλιστικά : ανοιχτές πληγές του Χριστού, πρόσωπα συνεστραμμένα από τον πόνο. Οι παραγγελίες του όμως ήταν πολλές και πολλοί ήταν οι μαθητές και μιμητές του, οι «Crivelleschi». 

Η φήμη του εξέλιπε με τον θάνατό του, αναβίωσε προσωρινά επί Προραφαηλιτών οι οποίοι τον θαύμαζαν, και ανέρχεται διαρκώς κατά τα τελευταία χρόνια. 



Κατηγορία:Ιταλοί ζωγράφοι
Ερρίκος ΙΑ΄ της Σουηδίας

O Ερρίκος ΙΑ΄ της Σουηδίας ή Ερρίκος ο Τραυλός ή Ερρίκος ο Χωλός, πλήρες όνομα Ερρίκος ΙΑ΄ Έρικσον της Σουηδίας (σουηδ. Erik Eriksson, Erik laspe och halte, αρχ. νορβ. Eirikr Eiriksson, 1216 - 2 Φεβρουαρίου 1250), βασιλιάς της Σουηδίας (1222-1229 και 1234-1250) ήταν υστερότοκος γιος του Ερρίκου Ι΄ της Σουηδίας και της Ρίκισσα της Δανίας. Ονομάστηκε χωλός επειδή είχε κάποια μορφή σωματικής αναπηρίας από τη γέννηση του. Μετά τον πρόωρο θάνατο του πατέρα του η σουηδική αριστοκρατία επέλεξε νέο βασιλιά της Σουηδίας τον 15χρονο Ιωάννη Α΄ από τον αντίπαλο βασιλικό Οίκο του Σβέρκερ σε αντίθεση με τον Πάπα και την εκκλησία, που ήθελαν βασιλιά τον ίδιο τον Ερρίκο. 

Όταν πέθανε πρόωρα ο Ιωάννης, σε ηλικία έξι ετών χρίσθηκε ο Ερρίκος ΙΑ΄ βασιλιάς το 1222 με κηδεμόνα και αντιβασιλιά έναν μακρινό εξάδελφο του, τον Κνούτο Χόλμγκερσον. Το 1229, με την ενηλικίωση του, ηττήθηκε στην μάχη του Ολούστρα, ανατράπηκε και δραπέτευσε στον θείο του Βάλντεμαρ Β΄ της Δανίας. Νέος βασιλιάς της Σουηδίας ορκίστηκε ο Κνούτος Χόλμγκερσον ως Κνούτος Β΄ της Σουηδίας (1231), αλλά η βασιλεία του ήταν πολύ σύντομη, αφού πέθανε το 1234. Μετά τον θάνατο του Κνούτου Β΄, ο Ερρίκος ΙΑ΄ επέστρεψε και βασίλευσε μέχρι τον δικό του θάνατο.

Παντρεύτηκε την Αικατερίνη του Ίμσεμποργκ, κόρη του Γιαρλ Σούνε Φόλκασον του Μπιέλμπο και διάδοχο του Οίκου του Σβέρκερ, με την οποία δεν απέκτησε παιδιά. Ο Ερρίκος πάντρεψε τη νεότερη αδελφή του Ίνγκεμποργκ Έρικσντοττερ της Σουηδίας με τον Μπίργιερ Γιαρλ το 1236. Ο Μπίργιερ ήταν γιος μιας πριγκίπισσας από τον Οίκο του Σβέρκερ και μέλος του Οίκου του Μπιέλμπο. Ο μεγαλύτερος γιος τους Βάλντεμαρ της Σουηδίας ορκίστηκε βασιλιάς μετά τον θάνατο του Ερρίκου το 1250, αλλά την πραγματική εξουσία στη Σουηδία είχε ο πατέρας του μέχρι τον δικό του θάνατο το 1266.
Δημήτρης Κανελλόπουλος

Ο Δημήτρης Κανελλόπουλος (11 Μαρτίου 1975) είναι Έλληνας τραγουδοποιός και κιθαρίστας.
Κνούτος Β΄ της Σουηδίας

Ο Κνούτος Β΄ της Σουηδίας ή Κνούτος ο Ψηλός (πέθανε το 1234) βασιλιάς της Σουηδίας (1229 - 1234) ήταν γιος του Όλμγκερ ο οποίος αναφερόταν σαν ανιψιός του Κνούτου Α΄ της Σουηδίας, πιθανότατα ο Κνούτος ήταν δισέγγονος του Έρικ του Αγίου και εγγονός από πατέρα του Φίλιπ Έρικσον ο οποίος ήταν νεώτερος γιος του Έρικ του Αγίου, ήταν σύμμαχος των Φόλκουνγκ οι οποίοι ήθελαν να περιορίσουν τις δυνάμεις της εκκλησίας και του βασιλιά.
Ο Κνούτος ήταν μέλος του βασιλικού συμβουλίου που κυβέρνησε την Σουηδία την εποχή που ο Έρικ ΙΑ΄ της Σουηδίας ήταν ανήλικος (1222 - 1229), όταν ο Έρικ ανατράπηκε μετά την ήττα του στην μάχη του Ολούστρα (1229) ο Κνούτος Β΄ στέφθηκε βασιλιάς (1231) αλλά πέθανε γρήγορα (1234) και ο Έρικ ο Χωλός θα επιστρέψει στον θρόνο για να κυβερνήσει μέχρι τον δικό του θάνατο (1250).
Παντρεύτηκε την Έλενα (πέθανε πριν το 1227) κόρη του Γιαρλ Φόλκε Μπίργκερσον, οι δυο τους γιοι Όλμγκερ (πέθανε το 1248) και Φίλιππος (πέθανε το 1251) μέλη του κόμματος του Φόλκουνγκ πέθαναν πολεμώντας σε εξεγέρσεις εναντίον του Μπίργιερ Γιαρλ.
Βραβείο Βολφ

Το Βραβείο Βολφ ("Wolf Prize") είναι ένα διεθνές βραβείο που απονέμεται στο Ισραήλ, τα περισσότερα έτη από το 1978 μέχρι σήμερα, σε επιστήμονες και καλλιτέχνες που βρίσκονται στη ζωή, για "«επιτεύγματα προς όφελος της ανθρωπότητας και των φιλικών σχέσεων μεταξύ των λαών ... ανεξαρτήτως εθνικότητας, φυλής, χρώματος, θρησκείας, φύλου ή πολιτικών απόψων»".
Νεσατέλ

Το Νεσατέλ (γαλλικά " Neuchâtel ", γερμανικά " Neuenburg " – «νέο κάστρο») είναι πόλη στην Ελβετία, διοικητικό κέντρο του ομώνυμου καντονιού. Βρίσκεται στην βορειοδυτική όχθη της λίμνης Νεσατέλ. 

Είναι γνωστό για τη βιομηχανία ρολογιών και την τοπική παραλλαγή του φοντύ. 
thumb|left|250px|Το κάστρο του Νεσατέλ
Ινγκαμόντερ

Η Ινγκαμόντερ ("Ingemo i Dala", 1025 - ...), κόρη του του Εδμόνδου του Γηραιού και της συζύγου του Άστριντ Νγιαλσντότερ, ήταν βασίλισσα της Σουηδίας της οποίας το πραγματικό όνομα ήταν άγνωστο, οι ιστορικοί της έδωσαν ωστόσο το συγκεκριμένο όνομα (Αγγλικά : "Μητέρα του Ίνγκε") για να την ταυτοπίσουν με την μητέρα του Ίνγκε του Γηραιού. Κληρονόμος του πατέρα της ο οποίος δεν είχε γιους, παντρεύτηκε τον Στένκιλ μεταβιβάζοντας τα κληρονομικά δικαιώματα του θρόνου της Δανίας στον σύζυγο της. Με τον Στένκιλ απέκτησε τέσσερις γιους από τους οποίους οι δυο είναι καταγεγραμμένοι ιστορικά και ανέβηκαν στον θρόνο της Σουηδίας: είναι ο Ίνγκε Α΄ και ο Χάλστεν Στένκιλσον. 

Η Ινγκαμόντερ σχετίζεται με την Ινγκέμο μια τοπική Αγία στο Βάστεργκοτλαντ, η οποία δεν έχει αναγνωριστεί επίσημα από την Ρωμαιοκαθολική εκκλησία, και είναι γνωστή μονάχα από διάφορα σουηδικά έθιμα όπως το πηγάδι της Ινγκέμο. Το πηγάδι της Ινγκέμο ήταν αρχικά τόπος λατρείας των παγανιστών μεταξύ Σκόβντ και Τίνταχολμ. Οι διαστάσεις του είναι 1,20 επί 0,6 μέτρα, είναι επενδεδυμένο με πέτρα και καλύπτεται με πλάκα από ασβεστόλιθο. Οι πρώτες αναφορές για το πηγάδι ανάγονται στον 17ο αιώνα, τον 19ο αιώνα είχε γίνει χώρος έλξης των προσκυνητών οι οποίοι πέταγαν μέσα σε αυτό κέρματα για να τους φέρει τύχη.
Αντουάν Μορλό

Ο Αντουάν Μορλό (, 5 Μαΐου 1766 – 23 Μαρτίου 1809) ήταν Γάλλος μέραρχος κατά τους Γαλλικούς Επαναστατικούς Πολέμους και τους Ναπολεόντειους Πολέμους. Έπειτα από περίπου οκτώ χρόνια υπηρεσίας στον Γαλλικό Βασιλικό Στρατό, έγινε αξιωματικός ενός τάγματος εθελοντών στην Γαλλική Επανάσταση. Το 1792 διακρίθηκε πολεμώντας στην Τιονβίλ αλλά και σε άλλες δραστηριότητες του, και έτσι προήχθη στη θέση του στρατηγού το 1793. Είχε σημαντική παρουσία στη Μάχη του Καϊζερσλάουτερν όπου ηγήθηκε μιας ταξιαρχίας. Μετά από μια ακόμη προαγωγή έλαβε την θέση του μέραρχου στον "Στρατό του Μοζέλλα". Το 1794 οδήγησε τα στρατεύματα του στις μάχες των Αρλόν, Λαμπουσάρ, Φλερύς και Αλντενχόβεν.

Το 1796, ενώ οι στρατιώτες του Μορλό φρουρούσαν το Άαχεν και την επαρχία του, ενεπλάκη σε διένεξη με κυβερνητικό αξιωματούχο και απομακρύνθηκε από τον στρατό. Αποκαταστάθηκε στην υπηρεσία του, και έπειτα κατείχε άλλα αξιώματα στο εσωτερικό ή ήταν ανενεργός για πολλά χρόνια. Το 1808 όταν ο Αυτοκράτορας Ναπολέων εισέβαλε στην Ισπανία κατά τον Πόλεμο της Ιβηρικής Χερσονήσου, ο Μορλό ανέλαβε μια μεραρχία νεοσυλλέκτων. Την χρονιά αυτή καθοδήγησε τους στρατιώτες του στη Μάχη της Τουντέλα αλλά και στην Δεύτερη Πολιορκία της Σαραγόσα το 1809, πεθαίνοντας από πυρετό που του προκλήθηκε κατά την διάρκεια της πολιορκίας. Το όνομά του είναι ένα από αυτά που αναγράφονται στην Αψίδα του Θριάμβου. Έχει ταφεί στο κοιμητήριο Περ Λασαίζ.
Fiat Tipo

Το Fiat Tipo (επίσημος κωδικός εργοστασίου : Type 160) ήταν ένα μικρομεσαίο οικογενειακό αυτοκίνητο της κατηγορίας C, που κατασκευάστηκε από την ιταλική αυτοκινητοβιομηχανία Fiat μεταξύ του 1988 και του 1995. Σχεδιάστηκε από τον "Ercole Spada" του σχεδιαστικού οίκου ινστιτούτο Ι.DE.A. Το όνομα Tipo επανήλθε στην παλέτα της Φίατ το 2015, με το εντελώς νέο Fiat Tipo (επίσημος κωδικός : Type 356).
Έβαλντ Άαβ

Ο Έβαλντ Άαβ (εσθονικά: "Evald Aav", 22 Φεβρουαρίου/7 Μαρτίου 1900 - 21 Μαρτίου 1939) ήταν σημαντικός Εσθονός συνθέτης και διευθυντής ορχήστρας του Μεσοπολέμου.
Ίνγκεμποργκ Έρικσντοττερ της Σουηδίας

Η Ίνγκεμποργκ Έρικσντοττερ της Σουηδίας (περί το 1212 - περί το 1254) ήταν Σουηδή πριγκίπισσα από τον Οίκο του Έρικ ήταν η μεγαλύτερη κόρη του Ερρίκου Ι΄ της Σουηδίας και της Ρίκισσα της Δανίας, μεγαλύτερης αδελφής του Ερρίκου ΙΑ΄ της Σουηδιας, σύζυγος του Μπίργιερ Γιαρλ και μητέρα των Σουηδών βασιλέων Βάλντεμαρ της Σουηδίας και Μάγκνους Γ΄ της Σουηδίας. Ζούσε εξόριστη στη Δανία, πατρίδα της μητέρας της, την εποχή που ο αδελφός της Ερρίκος ΙΑ΄ είχε εκθρονιστεί (1229-1234) από τον Κνούτο Β΄ της Σουηδίας, ο οποίος είχε οριστεί αντιβασιλιάς και κηδεμόνας του.

Η γαμήλια τελετή της Ίνγκεμποργκ έγινε την περίοδο που ήταν εξόριστος ο αδελφός της (1234), από ανάγκη να εξασφαλίσει συμμαχία με την ισχυρή οικογένεια των Μπγιέλμπο, ώστε να ανατρέψει τον σφετεριστή Κνούτο. Όταν ο αδελφός της πέθανε το 1250, τον διαδέχθηκε ο μεγαλύτερος γιος της Βάλντεμαρ, αλλά πραγματικός κυβερνήτης του βασιλείου ήταν ο σύζυγος της Μπίργιερ Γιαρλ ως τον θάνατο του το 1266. Η ίδια έγινε η πρώτη κυρία της βασιλικής αυλής. Η Ίνγκεμποργκ πέθανε από επιπλοκές κατά τη γέννηση διδύμων.
Δήμος Θυρέας

Ο Δήμος Θυρέας, ήταν ένας δήμος που συστάθηκε με διάταγμα το 1834 και καταργήθηκε το 1912. Έδρες του ήταν το Άστρος και ο Άγιος Ιωάννης και καταλάμβανε την ευρύτερη περιοχή του Άστρους Κυνουρίας.

Ο Δήμος, πήρε το όνομά του από την αρχαία πόλη της Θυρέας, που βρισκόταν στην περιοχή του Άστρους.
Τσουγκ

Το Τσουγκ (γαλλικά "Zoug", γερμανικά "Zug", ιταλικά Zugo, ρομανσικά Zug) είναι πόλη στην Ελβετία, πρωτεύουσα και μεγαλύτερη πόλη του καντονιού Τσουγκ. 

Ο δήμος είχε συνολικό πληθυσμό 30,205 κατοίκων στις 31 Δεκεμβρίου του 2017. Η επίσημη γλώσσα του Τσουγκ είναι τα γερμανικά αλλά η κύρια ομιλούμενη γλώσσα είναι η τοπική παραλλαγή της Αλεμανικής Ελβετικής Γερμανικής διαλέκτου. 

Ιστορία 

Προϊστορία 

Τα παλαιότερα ίχνη ανθρώπου στην πόλη χρονολογούνται γύρω στο 14,000 π.Χ. Αρχαιολογικά ευρήματα βρέθηκαν στην βόρεια όχθη της Λίμνης του Τσουγκ και προέρχονται από κυνηγούς και τροφοσυλλέκτες που ζούσαν νομαδικά. 

thumb|left|250px|Το δημαρχείο στο Κόλινπλατζ
thumb|left|250px|Το θέατρο
Μουσείο Νόμπελ

Το Μουσείο Νόμπελ (σουηδ.: Nobelmuseet) είναι ένα μουσείο αφιερωμένο στην πληροφόρηση για τα Βραβεία Νόμπελ, τη ζωή του ιδρυτή τους Άλφρεντ Νόμπελ (1833-1896), καθώς και των βραβευθέντων με Νόμπελ από το 1901 μέχρι σήμερα. Το μουσείο βρίσκεται, μαζί με τη Σουηδική Ακαδημία και τη Βιβλιοθήκη Νόμπελ, στο κτίριο του πρώην Χρηματιστηρίου ("Börshuset"), στη βόρεια πλευρά της πλατείας Stortorget στην Gamla stan, την παλιά πόλη στο κέντρο της Στοκχόλμης, στη Σουηδία. Πολύ ενδιαφέρον τμήμα του μουσείου θεωρείται η έκθεση αντικειμένων δωρημένων από ανθρώπους που τιμήθηκαν με το Βραβείο Νόμπελ, μαζί με αστείες και προσωπικές ιστορίες από τις ζωές τους.

Μοντέλο [[Φουλερένιο|φουλερενίου]] στην έκθεση του μουσείου 
Εκτός από τα εκθέματά του, το μουσείο προσφέρει ταινίες, θεατρικές παραστάσεις και συζητήσεις για την επιστήμη, ενώ στεγάζει βιβλιοπωλείο, κατάστημα αναμνηστικών και το . Υπάρχουν εκθέσεις που αφορούν ιδιαιτέρως διάσημα πρόσωπα, όπως τη Μαρία Κιουρί, τον Ουίνστον Τσώρτσιλ και τον Νέλσον Μαντέλα. Συχνά επίσης οργανώνονται ευφάνταστες εκθέσεις, όπως η «Sketches of science», μία φωτογραφική έκθεση στην οποία 42 τιμημένοι με Νόμπελ φωτογραφήθηκαν μαζί με το δικής τους δημιουργίας σκίτσο με θέμα την ανακάλυψή τους που βραβεύθηκε. (Αυτή η έκθεση έχει περιοδεύσει και σε άλλα μέρη του κόσμου, μέχρι το Ντουμπάι και τη Σιγκαπούρη.) 

Το Μουσείο Νόμπελ εγκαινιάσθηκε την άνοιξη του 2001, με την ευκαιρία της εκατοστής επετείου των Βραβείων Νόμπελ. Από τότε, η μεγάλη ζήτηση για ξεναγήσεις από τάξεις σχολείων έχουν δημιουργήσει το αδιαχώρητο στις αίθουσές του, οπότε φιλοδοξία των διοικούντων είναι να το μεταφέρουν σε ένα καταλληλότερο κτίριο στο νησί Σκεπσχόλμεν και συγκεκριμένα στην πρώην εκκλησία (τη Skeppsholmskyrkan). Στο νησί αυτό στα ανατολικά του κέντρου της Στοκχόλμης υπάρχουν ήδη πολλά μουσεία και άλλα σχετικά ιδρύματα.
Γιάννης Κασιμάτης

Ο Γιάννης Κασιμάτης (θάν. 1961) ήταν λόγιος και εκδότης από την Αλεξάνδρεια.
Αλεξία της Ολλανδίας

Η Πριγκίπισσα Αλεξία της Ολλανδίας (Ολλανδικά: "Prinses Alexia der Nederlanden", 26 Ιουνίου 2005 -) είναι το δεύτερο παιδί και κόρη του βασιλιά Γουλιέλμου Αλέξανδρου και της βασίλισσας Μάξιμα, και δεύτερη στην γραμμή διαδοχής του Ολλανδικού θρόνου.